# Lothar Collatz

Lothar Collatz (Arnsberg, 6 de juliol de 1910 - Varna, 26 de setembre de 1990) va ser un matemàtic alemany.
Collatz va estudiar matemàtiques i física des de 1928 fins a 1933 successivament a les universitats de Greifswald, Múnic, Göttingen i Berlín. El 1935 va obtenir el doctorat en aquesta última, amb una tesi dirigida inicialment per Richard von Mises, però que degut a la seva precipitada marxa ja que era jueu, va tenir com tutors oficials Alfred Klose i Erhard Schmidt. Es va afiliar a les SA el 1933, a la LLiga Nazi de Professors el 1935 i al Partit Nazi el 1937. A partir de 1935 va ser professor ajudant a l'Escola Tècnica Superior de Karlsruhe (actual Institut Tecnològic de Karlsruhe) i el 1943, va passar a la universitat tècnica de Hannover. Finalment, el 1952, va ser nomenat professor de la universitat d'Hamburg on va crear i dirigir el seu Institut de Matemàtica Aplicada, fins que es va retirar el 1980. Va continuar fent recerca després de retirar-se i va morir sobtadament el 1990 a Varna (Bulgària) quan assistia a una conferència d'aritmètica computacional.
Collatz va fer recerca en matemàtiques aplicades, essent importants les seva contribucions en el camp de l'anàlisi numèrica, però és recordat sobre tot per haver formulat explícitament el 1937 la conjectura de Collatz, un problema que va circular de boca en boca, fins que a la dècada de 1970 van començar a publicar-se estudis sobre el tema, que continua sense resoldre.

## Referències

* 1 2 Meinardus i Nürnberger, 1991, p. 1.
* ↑ Biener, 1993, p. 32.
* ↑ Jung, 2020, p. 204.
* ↑ Althofer, 2019, p. 10.
* ↑ Biener, 1993, p. 33.
* ↑ Alefeld, Plum i Wieners, 2020, p. 1-8.
* ↑ Pickover, 2009, p. 374.
* ↑ Lagarias, 2010, p. 5.

## Bibliografia

* Alefeld, Götz; Plum, Michael; Wieners, Christian «Error bounds and enclosures: The development of numerical analysis and the impact of the contributions by Lothar Collatz» (en anglès). ZAAM Journal of Applied Mathematics and Mechanics, Vol. 100, Num. 10, 2020, pàg. 1-8. DOI: 10.1002/zamm.202002042. ISSN: 0044-2267.
* Althofer, Ingo. Lothar Collatz zwischen 1933 und 1950: eine Teilbiographie (en alemany). 3-Hirn-Verlag, 2019.
* Biener, Klaus «Bedeutender Promovend unserer Universität: Lothar Collatz» (en alemany). RZ-Mitteilungen, Num. 5, 1993, pàg. 32-33. DOI: 10.18452/6068.
* Jung, Michael. Eine neue Zeit. Ein neuer Geist? (en alemany). Michael Imhof Verlag, 2020. ISBN 9783731910824.
* Lagarias, Jeffrey C. The Ultimate Challenge: The 3x+1 Problem (en anglès). American Mathematical Society, 2010. ISBN 978-0-8218-4940-8.
* Meinardus, Günter; Nürnberger, Günther «Lothar Collatz (July 6, 1910–September 26, 1990)» (en anglès). Journal of Approximation Theory, Vol. 65, Num. 1, 1991, pàg. 1-2. DOI: 10.1016/0021-9045(91)90108-M. ISSN: 0021-9045.
* Pickover, Clifford A. Tha Math Book (en anglès). Sterling, 2009. ISBN 978-1-4027-5796-9.

## Enllaços externs

* O'Connor, John J.; Robertson, Edmund F. «Lothar Collatz» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Opfer, Gerhard; Grothkopf, Uwe. «Lothar Collatz». Universität Hamburg, 2019. [Consulta: 18 març 2022]. (alemany)